Bir talabani o‘qitish xarajatlaridan kelib chiqib budjet mablag‘lari hisobiga oliy ta’lim muassasalarining xarajatlarini normativ rejalashtirish va moliyalashtirish tartibi to‘g‘risidagi nizomga o‘zgartirish va qo‘shimchalar kiritish haqida

O‘zbekiston Respublikasi Prezidentining 2013-yil 15-apreldagi PQ-1954-son “Buxoro muhandislik-texnologiya institutini tashkil etish to‘g‘risida”gi va 2013-yil 28-iyundagi PQ-1990-son “Yuridik kadrlar tayyorlash tizimini yanada takomillashtirish chora-tadbirlari to‘g‘risida”gi (O‘zbekiston Respublikasi qonun hujjatlari to‘plami, 2013-y., 29-son, 372-modda) qarorlari hamda O‘zbekiston Respublikasi Vazirlar Mahkamasining 2010-yil 16-avgustdagi 178-sonli “Respublikaning oliy ta’lim muassasalarini moliyalashtirish tartibini yanada takomillashtirish chora-tadbirlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2010-y., 33-son, 276-modda) muvofiq O‘zbekiston Respublikasi Moliya vazirligi va Oliy va o‘rta maxsus ta’lim vazirligi qaror qiladilar:
 1. O‘zbekiston Respublikasi Moliya vazirligi va Oliy va o‘rta maxsus ta’lim vazirligining 2010-yil 20-avgustdagi 67 va 329-son qarori (ro‘yxat raqami 2136, 2010-yil 26-avgust) (O‘zbekiston Respublikasi qonun hujjatlari to‘plami, 2010-y., 34-son, 296-modda) bilan tasdiqlangan Bir talabani o‘qitish xarajatlaridan kelib chiqib budjet mablag‘lari hisobiga oliy ta’lim muassasalarining xarajatlarini normativ rejalashtirish va moliyalashtirish tartibi to‘g‘risidagi nizomga ilovaga muvofiq o‘zgartirish va qo‘shimchalar kiritilsin.
 2. Mazkur qaror rasmiy e’lon qilingan kundan e’tiboran kuchga kiradi.
 1. 2-banddagi “O‘zbekiston Respublikasi oliy va o‘rta maxsus ta’lim muassasalarida o‘qitishning to‘lov-kontrakt shakli va tushgan mablag‘larni taqsimlash tartibi haqidagi nizomga (ro‘yxat raqami 795, 1999-yil 6-avgust)” degan so‘zlar “Oliy va o‘rta maxsus, kasb-hunar ta’limi muassasalarida o‘qitishning to‘lov-kontrakt shakli va undan tushgan mablag‘larni taqsimlash tartibi to‘g‘risidagi nizomga (ro‘yxat raqami 2431, 2013-yil 26-fevral) (O‘zbekiston Respublikasi qonun hujjatlari to‘plami, 2013-y., 9-son, 120-modda)” degan so‘zlar bilan almashtirilsin.
 2. 6-bandda:
 a) ikkinchi xatboshi quyidagi tahrirda bayon qilinsin:
 b) quyidagi mazmundagi o‘n beshinchi xatboshi bilan to‘ldirilsin:
 “Nko — OTMning klinik ordinaturasida o‘qiyotgan shaxslarning o‘rtacha yillik soni (tibbiyot OTMlari uchun);”;
 v) o‘n beshinchi — yigirmanchi xatboshilar tegishincha o‘n oltinchi — yigirma birinchi xatboshilar deb hisoblansin;
 g) quyidagi mazmundagi xatboshlar bilan to‘ldirilsin:
 “OTsns — joriy moliya yilidagi katta ilmiy xodim-izlanuvchining mehnatiga haq to‘lash jamg‘armasi, yagona ijtimoiy to‘lovni hisobga olgan holda (joriy moliya yilining 1-yanvar holatidagi katta ilmiy xodim-izlanuvchining lavozim maoshidan kelib chiqqan holda hisoblanadi);
 Nsns — OTMning oliy o‘quv yurtidan keyingi ta’lim institutlarida o‘qiyotgan katta ilmiy xodim-izlanuvchilarning o‘rtacha yillik soni.”.
 3. 10-band quyidagi mazmundagi xatboshi bilan to‘ldirilsin:
 “Bunda, qoida tariqasida, OTMlariga ish haqi va yagona ijtimoiy to‘lovlar uchun ajratilayotgan budjet mablag‘larining hajmi, davlat granti asosida ta’lim olayotgan talabalar ulushiga mos ravishda nazarda tutiladi.”.
 4. Quyidagi mazmundagi 131-band bilan to‘ldirilsin:
 “131. O‘zbekiston Respublikasi Prezidenti yoki O‘zbekiston Respublikasi Vazirlar Mahkamasining qarorlariga asosan alohida OTMlariga xarajatlarning bazaviy normativlari va ularga tuzatish koeffitsiyentlarini qo‘llash yo‘li bilan hisoblangan IV guruh xarajatlari uchun budjet mablag‘lari hajmiga qo‘shimcha ravishda budjetdan ajratiladigan mablag‘lar nazarda tutilishi mumkin.
 O‘zbekiston Respublikasi Prezidenti yoki O‘zbekiston Respublikasi Vazirlar Mahkamasining qarorlarini bajarish uchun OTMlari uchun qo‘shimcha budjetdan ajratiladigan mablag‘lar, tasarrufida OTMlari mavjud bo‘lgan vazirliklar, davlat qo‘mitalari va idoralarning asoslangan hisob-kitoblariga ko‘ra nazarda tutiladi va o‘rnatilgan tartibda OTMlarning xarajatlar smetasini tuzish jarayonida yoki tegishli moliya yili davomida nazarda tutilishi mumkin (xarajatlar smetasiga tegishli o‘zgartirishlar kiritish orqali).”.
 5. 2-ilovada:
 a) 1-guruhdagi “Toshkent davlat yuridik instituti” degan so‘zlar “Toshkent davlat yuridik universiteti” degan so‘zlar bilan almashtirilsin;
 b) 3-guruhdagi “Buxoro yuqori texnologiyalar muhandislik-texnika instituti” degan so‘zlar “Buxoro muhandislik-texnologiya instituti” degan so‘zlar bilan almashtirilsin.